ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষা ক্ষেত্রে প্রত্যক্ষ বিদেশি বিনিয়োগ
নয়াদিল্লি, ১৪ সেপ্টেম্বর, ২০২০
২০০১-এর মে মাসে প্রতিরক্ষা শিল্পক্ষেত্রে ভারতীয় বেসরকারি ক্ষেত্রের ১০০ শতাংশ পর্যন্ত অংশগ্রহণের জন্য খুলে দেওয়া হয়। এর আগে এই ক্ষেত্রটি কেবল সরকারি বিনিয়োগের জন্যই সংরক্ষিত ছিল। সেই সময়, প্রতিরক্ষা খাতে ২৬ শতাংশ পর্যন্ত প্রত্যক্ষ বিদেশি বিনিয়োগের অনুমতি দেওয়া হয়েছিল। পরবর্তীকালে শিল্প প্রসার ও অভ্যন্তরীণ বাণিজ্য দপ্তর ২০১৬-র এক প্রেস নোটে প্রতিরক্ষা ক্ষেত্রে সরাসরি ৪৯ শতাংশ প্রত্যক্ষ বিদেশি বিনিয়োগের অনুমতি দেয়। অবশ্য, ৪৯ শতাংশের বেশি বিনিয়োগের ক্ষেত্রে সরকারি নিয়ম-পদ্ধতি অনুযায়ী, বিনিয়োগের অনুমতি রয়েছে। প্রতিরক্ষা ক্ষেত্রের আধুনিকীকরণ এবং নতুন প্রযুক্তির প্রয়োগের লক্ষ্যেই এই সিদ্ধান্ত নেওয়া হয়েছিল। ২০২০-র জুন পর্যন্ত প্রতিরক্ষা এবং এরোস্পেস ক্ষেত্রে প্রত্যক্ষ বিদেশি বিনিয়োগের পরিমাণ ছিল ৩,৪৫৪ কোটি টাকা। ২০১৪-১৫ সাল থেকে প্রতিরক্ষা এবং এরোস্পেস ক্ষেত্রে বিনিয়োগের পরিমাণ আরও বৃদ্ধি পেয়েছে।
দেশে প্রতিরক্ষা ক্ষেত্রে প্রত্যক্ষ বিদেশি বিনিয়োগে উৎসাহ দেওয়ার জন্য একাধিক সংস্কারমূলক পদক্ষেপ গ্রহণ করা হয়েছে। প্রত্যক্ষ বিদেশি বিনিয়োগের মাধ্যমে দেশীয় সংস্থাগুলি বিদেশি সংস্থার সঙ্গে যৌথ উদ্যোগে মূলধন বিনিয়োগের যেমন সুযোগ পাচ্ছে, তেমনই বিশ্বের সর্বাধুনিক প্রযুক্তিগুলিও কাজে লাগানো সম্ভব হচ্ছে। প্রত্যক্ষ বিদেশি বিনিয়োগ নীতির পর্যালোচনা একটি ধারাবাহিক প্রক্রিয়া। তাই প্রয়োজন অনুসারে এই নীতিটি পরিবর্তন করা হয়, যাতে বিনিয়োগের অন্যতম আকর্ষণীয় কেন্দ্র হিসেবে ভারতকে বিশ্ব মানচিত্রে তুলে ধরা যায়। এদিকে কেন্দ্রীয় সরকার ২০২০-র মে মাসে প্রতিরক্ষা উৎপাদন ক্ষেত্রে প্রত্যক্ষ বিদেশি বিনিয়োগের পরিমাণ ৪৯ শতাংশ থেকে বাড়িয়ে ৭৪ শতাংশ করেছে। প্রত্যক্ষ বিদেশি বিনিয়োগের পরিমাণ বৃদ্ধির এই সিদ্ধান্ত ইতিমধ্যেই বাণিজ্য ও শিল্প মন্ত্রকের পক্ষ থেকে বিজ্ঞপ্তি দিয়ে জানানো হয়েছে। তবে ৪৯ শতাংশের বেশি বিনিয়োগের ক্ষেত্রে সরকারি অনুমোদন প্রয়োজন।
প্রতিরক্ষা ক্ষেত্রে 'মেক ইন ইন্ডিয়া' কর্মসূচির প্রসারে সরকার একাধিক উদ্যোগ নিয়েছে। এই উদ্যোগগুলির ফলে একদিকে যেমন প্রত্যক্ষ বিদেশি বিনিয়োগের পরিমাণ বেড়েছে, অন্যদিকে তেমনই দেশীয় অতিক্ষুদ্র, ছোট ও মাঝারি সংস্থাগুলির অংশগ্রহণের সুযোগও বেড়েছে। এদিকে আত্মনির্ভর ভারত মিশনের আওতায় প্রতিরক্ষা মন্ত্রক ১০১টি প্রতিরক্ষা সরঞ্জামের তালিকা তৈরি করছে যেগুলি আমদানির ক্ষেত্রে নির্দিষ্ট সময়সীমা ধার্য করে দেওয়া হয়েছে। এই সিদ্ধান্তের ফলে দেশীয় প্রতিরক্ষা শিল্পক্ষেত্রগুলি লাভবান হবে বলে মনে করা হচ্ছে।
রাজ্যসভায় গতকাল এক প্রশ্নের লিখিত জবাবে এই তথ্য দেন প্রতিরক্ষা প্রতিমন্ত্রী শ্রী শ্রীপাদ নায়েক।
(CG/BD/DM
অর্থমন্ত্রক
২০২২-২৩ অর্থবর্ষে মোট প্রত্যক্ষ কর সংগ্রহের মাত্রা গত বছরের তুলনায় বৃদ্ধি পেয়েছে ৩০ শতাংশের মতো
অন্যদিকে ২০২২-২৩ অর্থবর্ষে নিট প্রত্যক্ষ কর সংগ্রহ বৃদ্ধি পেয়েছে ২৩ শতাংশ
নয়াদিল্লি, ১৮ সেপ্টেম্বর, ২০২২
দেশে প্রত্যক্ষ কর সংগ্রহের মাত্রা বেশ ভালোভাবেই এগিয়ে চলেছে। অতিমারী পরবর্তী পর্যায়ে দেশের অর্থনৈতিক কর্মপ্রচেষ্টার যে পুনরুজ্জীবন ঘটেছে তা থেকে এটাই প্রমাণিত। এছাড়া অর্থনৈতিক পুনরুজ্জীবন এবং কর সংগ্রহের পরিমাণ বৃদ্ধি, দুটিরই সাফল্য সরকার গৃহীত সুদৃঢ় নীতিগত পদক্ষেপের সুফল। কর ফাঁকি দেওয়ার প্রবণতা রোধ এবং সমগ্র প্রক্রিয়াকে সরল ও সুসংহত করে তুলতে প্রযুক্তির সফল প্রয়োগও এর আরও একটি কারণ।
২০২২-২৩ অর্থবর্ষের ১৭ সেপ্টেম্বর, ২০২২ পর্যন্ত নিট কর সংগ্রহের মাত্রা দাঁড়িয়েছে ৭,০০,৬৬৯ কোটি টাকা। তুলনায়, বিগত অর্থবর্ষে, অর্থাৎ ২০২১-২২ সালে কর সংগ্রহের নিট পরিমাণ ছিল ৫,৬৮,১৪৭ কোটি টাকা অর্থাৎ, বৃদ্ধির হার এক্ষেত্রে পরিলক্ষিত হয়েছে ২৩ শতাংশ। সংগৃহীত ৭,০০,৬৬৯ কোটি টাকার নিট প্রত্যক্ষ কর-এর মধ্যে রয়েছে কর্পোরেশন কর বাবদ ৩,৬৮,৪৮৪ কোটি টাকা এবং ব্যক্তিগত আয়কর বাবদ ৩,৩০,৪৯০ কোটি টাকাও।
অন্যদিকে, ২০২২-২৩ অর্থবর্ষে এ পর্যন্ত মোট প্রত্যক্ষ কর সংগ্রহের মাত্রা দাঁড়িয়েছে ৮,৩৬,২২৫ কোটি টাকা। বিগত অর্থবর্ষ অর্থাৎ, ২০২১-২২ সালের সমতুল সময়কাল পর্যন্ত মোট প্রত্যক্ষ কর সংগ্রহের পরিমাণ ছিল ৬,৪২,২৮৭ কোটি টাকা। ২০২১-২২-এর তুলনায় ২০২২-২৩ অর্থবর্ষে মোট প্রত্যক্ষ কর সংগ্রহের পরিমাণ ৩০ শতাংশেরও বেশি বলে জানা গেছে।
সংগৃহীত ৮,৩৬,২২৫ কোটি টাকার প্রত্যক্ষ কর-এর মধ্যে কর্পোরেশন কর বাবদ আদায়ীকৃত ৪,৩৬,০২০ কোটি টাকা এবং ব্যক্তিগত আয়কর বাবদ আদায়ীকৃত ৩,৯৮,৪৪০ কোটি টাকাও রয়েছে।
উল্লেখ্য, চলতি অর্থবর্ষে দাখিল করা আয়কর রিটার্ন প্রক্রিয়াকরণের গতিও বেশ উল্লেখযোগ্যভাবেই বৃদ্ধি পেয়েছে। গত ১৭ সেপ্টেম্বর, ২০২২ পর্যন্ত যথাযথভাবে যাচাই করা আয়কর রিটার্নগুলির প্রায় ৯৩ শতাংশের প্রক্রিয়াকরণের কাজ সম্পূর্ণ হয়েছে। ফলে, প্রদত্ত অতিরিক্ত কর রিফান্ডের মাত্রাও বৃদ্ধি পেয়েছে প্রায় ৪৬৮ শতাংশ। গত ১৭ সেপ্টেম্বর, ২০২২ পর্যন্ত ২০২২-২৩ অর্থ বছরের রিটার্নগুলির ক্ষেত্রে কর রিফান্ডের পরিমাণ দাঁড়িয়েছে ১,৩৫,৫৫৬ কোটি টাকা। বিগত অর্থবর্ষে, অর্থাৎ ২০২১-২২ সালে ঠিক একই সময়কালে রিফান্ডের পরিমাণ ছিল ৭৪,১৪০ কোটি টাকা। সুতরাং, গত বছরের তুলনায় এ বছর উল্লেখিত সময়কাল পর্যন্ত কর রিফান্ডের হার বৃদ্ধি পেয়েছে ৮৩ শতাংশেরও বেশি।
PG/SKD/DM/
(Visitor Counter : 91
অর্থমন্ত্রক
আয়কর বিভাগে প্রযুক্তির ব্যবহার বাড়াতে বিভিন্ন উদ্যোগ
নয়াদিল্লি, ০৯ জুলাই, ২০১৯
আয়কর বিভাগে প্রযুক্তির ব্যবহার বাড়াতে সরকার ধারাবাহিকভাবে বিভিন্ন উদ্যোগ গ্রহণ করে থাকে। বিভাগের নিত্যনৈমিত্তিক কাজকর্মে প্রযুক্তি প্রয়োগের বিষয়টিকে দেখাশোনার জন্য পৃথক ‘ডাইরেক্টরেট অফ সিস্টেম’ শাখা রয়েছে। আয়কর রিটার্ন ও টিডিএস রিটার্নের জন্য সেন্ট্রালাইজড্ প্রসেসিং সেন্টার রয়েছে। এ ধরণের প্রসেসিং সেন্টারগুলি কর দাখিল সহ কর সংক্রান্ত বিভিন্ন বিষয় কম্প্যুটার-চালিত পদ্ধতির মাধ্যমে যাচাই করে থাকে। এমনকি, করদাতাদের ফেরৎযোগ্য প্রাপ্য অর্থ সরাসরি তাঁদের ব্যাঙ্ক অ্যাকাউন্টে পাঠানোর সঙ্গে যুক্ত প্রক্রিয়ারও পরিচালনা হয়ে থাকে প্রসেসিং সেন্টারগুলির মাধ্যমে। কর দাখিল ব্যবস্থাকে সহজ ও সরল করে তোলার ফলে করদাতাদের স্বেচ্ছায় কর জমা দেওয়ার সংখ্যা অনেক বেড়েছে। লোকসভায় সোমবার এক প্রশ্নের লিখিত জবাবে এই তথ্য জানান অর্থ প্রতিমন্ত্রী শ্রী অনুরাগ সিং ঠাকুর। তিনি আরও জানান, আয়কর বিভাগের কাজকর্মের উন্নতিতে প্রযুক্তির প্রয়োগ যেহেতু একটি ধারাবাহিক প্রক্রিয়া, তাই বিভিন্ন উদ্যোগের রূপায়ণের ক্ষেত্রে নির্দিষ্ট সময়সীমা স্থির করা সম্ভব নয়।
CG/BD/SB
(Visitor Counter : 82
সড়কপরিবহণওমহাসড়কমন্ত্রক
ভিন্টেজ যানবাহন রেজিস্ট্রেশন সম্পর্কিত প্রস্তাবিত বিধিগুলির জন্য জনমত চাওয়া হচ্ছে
নতুন দিল্লী, ২৭ নভেম্বর, ২০২০
সড়ক পরিবহন ও মহাসড়ক মন্ত্রক ভিন্টেজ মোটর-যানবাহন সম্পর্কিত সিএমভিআর ১৯৮৯ এর আইন সংশোধনের বিষয়ে গত ২৫ নভেম্বর বিজ্ঞপ্তি প্রকাশ করে জনমত ও পরামর্শ জানতে চেয়েছে। এই বিজ্ঞপ্তিতে মন্ত্রক ভিন্টেজ মোটর যানবাহনের নিবন্ধকরণ প্রক্রিয়াটি কিভাবে করা যায় সে সম্পর্কে ইচ্ছা প্রকাশ করেছে। অতীত দিনের ঐতিহ্যবাহী যানবাহনের নিবন্ধন প্রক্রিয়া সম্পন্নের জন্য কোন বিদ্যমান বিধি নেই। নতুন বিধি কেন্দ্রীয় মোটরযান আইন ১৯৮৯ এর উপবিধি ৮১এ, ৮১ বি, ৮১সি,৮১ডি,৮১ই, ৮১ এফ,৮১জির অন্তর্ভুক্ত করার প্রস্তাব দেওয়া হয়েছে।
খসড়া বিধিগুলিতে ভিন্টেজ মোটর যানবাহনকে সংজ্ঞায়িত করা হয়েছে সেই সমস্ত যানবাহন, যেগুলি দু চাকার যান এবং চার চাকার গাড়ি অবাণিজ্যিক বা ব্যক্তিগত ব্যবহার করা হয়েছে। তাদের প্রথম নিবন্ধীকরণের তারিখ থেকে ৫০ বছরের বেশি বয়সী হওয়ার প্রস্তাব দেওয়া হয়েছে। সেক্ষেত্রে ভিন্টেজ মোটরগাড়ি হিসেবে স্বীকৃতি পাওয়া যাবে।
সমস্ত আবেদনপত্র পরিবহন পোর্টালের মাধ্যমে জমা করতে হবে।
প্রতিটি রাজ্য এ বিষয়ে একজন নোডাল অফিসার নিয়োগ করবেন যারা ভিন্টেজ মোটরযানের রেজিস্ট্রেশনের দায়িত্বে থাকবেন। এর আগে প্রতিটি রাজ্য একটি করে কমিটি গঠন করবে যে কমিটি পরীক্ষা-নিরীক্ষার পর সিদ্ধান্তে উপনীত হবেন যে, ভিন্টেজ মোটর-যান হিসেবে সেটি স্বীকৃতি পাবে কিনা।
স্বীকৃতি পাওয়ার পর সেই ভিন্টেজ যানটিকে দশ সংখ্যার একটি নম্বর দেওয়া হবে। নতুন নম্বর নিবন্ধীকরণের জন্য ২০ হাজার টাকা এবং তা পুনর্নবীকরণের জন্য ৫ হাজার টাকা ধার্য করা হয়েছে।
এ সম্পর্কিত বিষয়ে জনমত নেওয়ার জন্য মন্ত্রক ৩০ দিন সময় ধার্য করেছে।
প্রধানমন্ত্রীরদপ্তর
নাগরিকদের পয়লা অক্টোবর শ্রমদান কর্মসূচিতে যোগদানের আহ্বান প্রধানমন্ত্রীর
নয়াদিল্লি, ২৯ সেপ্টেম্বর ২০২৩
স্বচ্ছ ভারত-এর অঙ্গ হিসেবে পরিচ্ছন্নতা উদ্যোগে অংশ নিতে প্রধানমন্ত্রী শ্রী নরেন্দ্র মোদী ২০২৩-এর পয়লা অক্টোবর সকাল ১০টায় নাগরিকদের শ্রমদান কর্মসূচিতে যোগ দেওয়ার আহ্বান জানিয়েছেন।
স্বচ্ছ ভারত শহর-এর এক্স পোস্ট সকলের সঙ্গে ভাগ করে নিয়ে প্রধানমন্ত্রী বলেছেন :
“গুরুত্বপূর্ণ পরিচ্ছন্নতা উদ্যোগে পয়লা অক্টোবর সকাল ১০টায় আমরা সকলে সমবেত হব।
স্বচ্ছ ভারত এক যৌথ দায়িত্ব এবং প্রত্যেকের প্রয়াস এখানে মান্যতা পাবে। অধিকতর স্বচ্ছ ভবিষ্যতের লক্ষ্যে এই মহৎ উদ্যোগে যোগ দিন।”
(PG/AB/DM
প্রধানমন্ত্রীরদপ্তর
খার্চি পুজো উপলক্ষে প্রধানমন্ত্রীর শুভেচ্ছা
নতুন দিল্লি, ২৬ জুন, ২০২৩
প্রধানমন্ত্রী শ্রী নরেন্দ্র মোদী খার্চি পুজো উপলক্ষে সাধারণ মানুষকে শুভেচ্ছা জানিয়েছেন।
ত্রিপুরার মুখ্যমন্ত্রী অধ্যাপক  মানিক সাহার এক ট্যুইটের প্রত্যুত্তরে প্রধানমন্ত্রী বলেছেন:
“খার্চি পুজো উপলক্ষে শুভেচ্ছা। আমি প্রার্থনা করছি, চতুর্দশ দেবতার আশীর্বাদ যেন সবসময় আমাদের সঙ্গে থাকে। সবার শান্তি এবং সমৃদ্ধি কামনা করছি।”
(CG/MP/AS/
প্রতিরক্ষামন্ত্রক
লাদাখ সীমান্ত পরিস্থিতি নিয়ে তিনি বাহিনীর প্রধান ও চিফ অফ ডিফেন্স স্টাফ এর সঙ্গে প্রতিরক্ষা মন্ত্রী শ্রী রাজ নাথ সিং এর পর্যালোচনা বৈঠক
নতুন দিল্লি, ১৭ জুন, ২০২০
প্রতিরক্ষা মন্ত্রী শ্রী রাজনাথ সিং আজ সকালে সাউথ ব্লকে লাদাখ সীমান্ত পরিস্থিতি নিয়ে একটি পর্যালোচনা করেন।এই বৈঠকে চিফ অফ ডিফেন্স স্টাফ  সামরিক বিষয়ক বিভাগের দফতরের সচিব জেনারেল বিপিন রাওয়াত, সেনাবাহিনী প্রধান জেনারেল এম এম নারভানে, নৌ-সেনা প্রধান অ্যাডমিরাল করমবীর সিং এবং বিমান বাহিনী প্রধান এয়ার চিফ মার্শাল আরকেএস ভাদৌরিয়া উপস্থিত ছিলেন।
পরে এক টুইট বার্তায় শ্রী রাজনাথ সিং সীমান্ত সংঘর্ষে প্রাণহানির ঘটনায় শোক প্রকাশ করে বলেছিলেন, “গালওয়ানে অশান্তির জেরে সেনাদের প্রাণহানির ঘটনা গভীরভাবে বেদনাদায়ক। আমাদের সেনা সীমান্ত রেখায় কর্তব্যে অনুকরণীয় সাহস ও বীরত্ব প্রদর্শন করেছেন এবং ভারতীয় সেনাবাহিনীর সর্বোচ্চ ঐতিহ্যকে বজায় রেখে তাদের জীবন উৎসর্গ করেছেন।
দেশবাসী তাদের সাহস ও ত্যাগকে কখনই ভুলতে পারবে না। সেই সকল শহীদ সেনার পরিবারের প্রতি আমার হৃদয় সমর্পিত রইল। এই কঠিন সময়ে সমগ্র জাতি তাদের সঙ্গে কাঁধে কাঁধ মিলিয়ে দাঁড়িয়ে আছে। ভারতের এই বীরসাহসী যোদ্ধাদের সাহসিকতা এবং বীরত্বের জন্য আমরা গর্বিত।"
(CG/SS
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তরের পরিবেশ অনুকূল এক নতুন ভবন নির্মাণের শিলান্যাস করলেন ডঃ হর্ষ বর্ধন
নয়াদিল্লি, ৩ মে, ২০১৮
বিজ্ঞান ও প্রযুক্তি দপ্তরের এক নতুন ভবন নির্মাণের আজ শিলান্যাস করলেন কেন্দ্রীয় বিজ্ঞান ও প্রযুক্তি তথা ভূ-বিজ্ঞান মন্ত্রী ডঃ হর্ষ বর্ধন। অত্যাধুনিক প্রযুক্তিতে গড়ে তোলা হবে এই নতুন ভবনটি। অনুষ্ঠানে এই প্রসঙ্গে দপ্তরের সচিব অধ্যাপক আশুতোষ শর্মা বলেন যে মাত্র ১৫ মাসের মধ্যে এই নতুন ভবন নির্মাণ প্রকল্পটির প্রথম পর্যায়ের কাজ সম্পূর্ণ করার প্রতিশ্রুতি দিয়েছে ইরকন। কেন্দ্রীয় বিজ্ঞান ও প্রযুক্তি দপ্তরের সুবর্ণ জয়ন্তীর আগেই ২০২১ সালের ৩ মে-র মধ্যে পুরো ভবনটির নির্মাণ কাজ শেষ হয়ে যাওয়া উচিৎ বলে মন্তব্য করেন ডঃ হর্ষ বর্ধন। সবুজায়নের লক্ষ্যে কেন্দ্রীয় সরকার যে বিশেষ পদক্ষেপ গ্রহণ করেছে, তার সঙ্গে সাযুজ্য রেখে নতুন এই ভবনটি পরিবেশসম্মতভাবে নির্মিত হবে বলে জানিয়েছেন তিনি।
আজকের শিলান্যাস অনুষ্ঠানে অন্যান্যদের মধ্যে উপস্থিত ছিলেন সিআইএসআর-এর সচিব ডঃ গিরিশ সাহনি, ভূ-বিজ্ঞান মন্ত্রকের সচিব ডঃ এম রাজীবন, ইরকন-এর সিএমডি শ্রী এস কে চৌধুরি, বিজ্ঞান ও প্রযুক্তি দপ্তরের যুগ্ম সচিব তথা আর্থিক উপদেষ্টা শ্রী জে বি মহাপাত্র, দপ্তরের যুগ্ম সচিব শ্রীমতী অঞ্জু ভাল্লা এবং দপ্তরের দুই প্রাক্তন সচিব ডঃ পি রামারাও এবং অধ্যাপক ভি এস রামমূর্তি।
প্রসঙ্গত উল্লেখ্য, ‘স্বচ্ছ ভারত মিশন’ কর্মসূচির এক বিশেষ অঙ্গ হিসাবে এ মাসের ১ থেকে ১৫ তারিখ পর্যন্ত ‘স্বচ্ছতা পক্ষ’ উদযাপন করছে বিজ্ঞান ও প্রযুক্তি দপ্তর।
CG/SKD/DM/…
(Visitor Counter : 29
আদিবাসীবিষয়কমন্ত্রক
ট্রাইবস ইন্ডিয়া আবারও তার আকর্ষণীয় প্রাণবন্ত উপজাতীয় পণ্যের বিপুল সম্ভার নিয়ে উপস্থিত
নতুন দিল্লি, ১১ মার্চ, ২০২২
বসন্ত এসে গেছে। তার প্রাণের স্পন্দনের সঙ্গে দুয়ারে উঁকি দিচ্ছে হোলির বর্ণময় উৎসব, চারিধার জুড়ে ধীরে ধীরে ছড়িয়ে পড়ছে উৎসবের আমেজ। কোভিড অতিমারীর প্রাদুর্ভাব হ্রাস এই উৎসবের আমেজকে আরও বাড়িয়ে তুলেছে। আনন্দ উৎসবের ঋতু উদযাপনে ট্রাইবস ইন্ডিয়া তার আকর্ষণীয় প্রাণবন্ত উপজাতীয় পণ্যের বিপুল সম্ভার নিয়ে এসেছে।
ট্রাইবস ইন্ডিয়ার হোলি সম্ভারে রয়েছে রং বেরং-এর শাড়ি, কুর্তা, পোশাক, স্টোল প্রভৃতি। সমৃদ্ধ ঐতিহ্য সম্পন্ন মাহেশ্বরী, চান্দেরি, বাগ, কাঁথা, ভান্ডারা, তসর, সম্বলপুরি, পচমপল্লী, ইক্কাতের মতো শাড়িও রয়েছে এই সম্ভারে।
এছাড়া রয়েছে, জৈব আবির, জৈব সাবান, শ্যাম্পু, ভেষজ তেলের প্যাক, শরবত, স্কোয়াশ, কাজুর মতো শুকনো ফল, নানা ধরণের মধুর মতো বহু প্রাকৃতিক ও ভেষজ পণ্য। এইসব পণ্য রাখা হয়েছে ডোকরার চমৎকার কাজ করার পাত্রে।
জৈব হলুদ, শুকনো আমলা, বনের মধু, কালো মরিচ, রাগি, ত্রিফলা, মুগ ডাল, অড়হর ডাল, সাদা মটরশুটি, ডালিয়ার মতো প্রাকৃতিক এবং রোগ প্রতিরোধ ক্ষমতা বৃদ্ধিকারী বিভিন্ন পণ্য রয়েছে। আছে নানা ধরণের শিল্পকর্ম। ওয়ারলি শৈলী, পটচিত্র প্রভৃতি। রয়েছে হাতে তৈরি ডোকরার গয়না থেকে শুরু করে উত্তর – পূর্বের ওয়াঞ্চো ও কোনিয়াক উপজাতির তৈরি পুঁতির মালা, পুতুল থেকে শুরু করে খেলনা, ধাতব শিল্প থেকে শুরু করে বাঁশের পণ্য।
আদিবাসীদের জীবনযাত্রার মানোন্নয়ন ঘটিয়ে তাদের ক্ষমতায়নের লক্ষ্যে আদিবাসী সমবায় বিপণন উন্নয়ন ফেডারেশন  তাদের তৈরি পণ্য বিপণনের ব্যবস্থা করেছে। ট্রাইবস ইন্ডিয়া নেটওয়ার্কের মাধ্যমে এই পণ্যগুলির প্রদর্শন ও বিক্রয় করা হচ্ছে। এর জন্য রয়েছে ট্রাইবস ইন্ডিয়ার ১১৯টি দোকান এবং ই-কমার্স প্ল্যাটফর্ম । এখানে এক ছাদের তলায় দেশের বিভিন্ন প্রান্তের সব ধরণের উপজাতীয় পণ্য পাওয়া যাচ্ছে। প্রাকৃতিক উৎপাদন, হস্তশিল্প এবং তাঁতের মাধ্যমে ফুটে উঠছে উপজাতীয় জীবনের চালচিত্র।
এইসব উপজাতীয় পণ্যগুলি উপহার হিসেবে চমৎকার। এগুলি আকর্ষণীয় মোড়কে মুড়ে উপহার দেওয়া যেতে পারে। এই মোড়কগুলিও জৈব উপাদানে তৈরি, এগুলি প্রকৃতির সঙ্গে মিশে যায়। এর ডিজাইন করেছেন বিখ্যাত ডিজাইনার শ্রীমতী রিনা ঢাকা।
CG/SD/SKD/
(Visitor Counter : 118
ক্ষুদ্র, অতিক্ষুদ্রওমাঝারিশিল্পমন্ত্রক
ক্ষুদ্র, অতি ক্ষুদ্র ও মাঝারি শিল্প মন্ত্রী নীতিন গড়করি খাদি প্রাকৃতিক রংয়ের "ব্র্যান্ড অ্যাম্বাসেডর" হয়েছেন
নতুন দিল্লি, ০৬ জুলাই, ২০২১
দেশের নবীন শিল্পোদ্যোগীদের উৎসাহ দিতে কেন্দ্রীয় সড়ক পরিবহন ও মহাসড়ক এবং ক্ষুদ্র, অতি ক্ষুদ্র ও মাঝারি শিল্প মন্ত্রী শ্রী নীতিন গড়করি এবার নিজেই খাদি প্রাকৃতিক রং এর "ব্র্যান্ড অ্যাম্বাসেডর" হয়েছেন। গোবর থেকে তৈরি এই প্রাকৃতিক রং তৈরি করতে যাতে শিল্পোদ্যোগীরা এগিয়ে আসেন কেন্দ্রীয় মন্ত্রী তারই উদ্যোগ নিয়েছেন। জয়পুরে আজ ভারতের প্রথম গোবর থেকে তৈরি খাদি প্রাকৃতিক রং উৎপাদন কেন্দ্রের ভার্চুয়াল মাধ্যমে উদ্বোধন করে শ্রী নীতিন গডকড়ী প্রাকৃতিক রং তৈরির এই প্রযুক্তির প্রশংসা করে বলেন, এর ফলে দেশে গ্রামীন ও কৃষিভিত্তিক শিল্পের অর্থনৈতিক উন্নয়ন ঘটবে। গোবর থেকে রং তৈরির এই গবেষণামূলক কাজের সফলতার জন্য তিনি খাদি ও গ্রামীণ শিল্প কমিশনের উদ্যোগের প্রশংসা করেন। তিনি বলেন, এই ধরনের খাদি প্রাকৃতিক রং তৈরির কেন্দ্র যাতে প্রতিটি গ্রামে করা সম্ভব হয় সেদিকে লক্ষ্য রাখা উচিত।
এদিন শ্রী গড়করি নিজেই ১ হাজার লিটার প্রাকৃতিক রং এর বরাত দেন। যা তিনি নাগপুরের বাড়িতে ব্যবহার করবেন।
জয়পুরের কুমারাপ্পা জাতীয় হ্যান্ডমেড পেপার ইনস্টিটিউট ক্যাম্পাসে নতুন এই রং তৈরির কেন্দ্রটি স্থাপন করা হয়েছে। খাদি ও গ্রামীণ শিল্প কমিশনেরই একটি কেন্দ্র হিসেবে গড়ে উঠেছে। বর্তমানে এই কেন্দ্র থেকে দিনে ৫০০ লিটার রং তৈরি করা হচ্ছে। এর উৎপাদন পরিমাণ বাড়িয়ে দৈনিক ১ হাজার লিটার করার উদ্যোগ নেওয়া হয়েছে।
এদিনের অনুষ্ঠানে খাদি ও গ্রামীন শিল্প কমিশনের চেয়ারম্যান শ্রী বিনয় কুমার সাক্সেনা জানান, গোবর থেকে রং তৈরির এই কেন্দ্রটি অত্যাধুনিক প্রযুক্তির ব্যবহার করে করা হয়েছে।। যেখানে রংয়ের গুণগতমান বজায় রয়েছে।
CG/ SB
(Visitor Counter : 194
কেন্দ্রীয়লোকসেবাআয়োগ
সিভিল সার্ভিসেস  পরীক্ষা- ২০১৮, আগামী ৩ জুন, রবিবার
নয়াদিল্লি, ২৫ মে, ২০১৮
সিভিল সার্ভিসেস  পরীক্ষা- ২০১৮, সারা দেশ জুড়ে আগামী ৩ জুন, রবিবার অনুষ্ঠিত হবে। সমস্ত পরীক্ষা পরিচালনার দায়িত্বে থাকছে ইউনিয়ন পাবলিক সার্ভিস কমিশন । পরীক্ষায় বসার জন্য আজ শুক্রবার  পর্যন্ত ৫০ শতাংশের বেশি প্রার্থী কমিশনের ওয়েবসাইট https://www.upsc.gov.in থেকে ই-অ্যাডমিট কার্ড ডাউনলোড করেছেন। যারা এখনও ই-অ্যাডমিট কার্ড ডাউনলোড করেননি, তাদেরকে শেষ মূহুর্তের ব্যস্ততা এড়াতে সত্ত্বর অ্যাডমিট কার্ড ডাউনলোড করার পরামর্শ দেওয়া হচ্ছে।
পরীক্ষার্থীদের জানানো হচ্ছে যে, পরীক্ষা শুরুর ১০ মিনিট আগে পরীক্ষাগ্রহন কেন্দ্রে প্রবেশ বন্ধ করে দেওয়া হবে। সকাল সাড়ে ৯টায় প্রথমার্ধের পরীক্ষার জন্য ৯.২০ মিনিটে এবং বেলা আড়াইটেয় দ্বিতীয়ার্ধের পরীক্ষার জন্য ২.২০ মিনিটে পরীক্ষার হলে প্রবেশ করতে হবে। পরীক্ষা গ্রহন কেন্দ্রে প্রবেশের সময়সীমা পার হয়ে গেলে কোনও পরীক্ষার্থীকেই আর প্রবেশের অনুমতি দেওয়া হবে না।
ই-অ্যাডমিট কার্ডে যে পরীক্ষা গ্রহন কেন্দ্রের নাম লেখা আছে, তার পরিবর্তে অন্য কোনও কেন্দ্রে পরীক্ষায় বসার অনুমতি দেওয়া হবে না।
CG/BD/NS/…
(Visitor Counter : 58
প্রতিরক্ষামন্ত্রক
অসমে বন্যা পরিস্থিতির অবনতিতে সেনাবাহিনীর তৎপরতা
নয়াদিল্লি, ১৬ জুলাই, ২০১৯
পূর্বাঞ্চলে বন্যা পরিস্থিতির অবনতিতে ইস্টার্ন কম্যান্ডের সেনা প্রধান লেফটেন্যান্ট জেনারেল এম এম নারাভানে পরিস্থিতি খতিয়ে দেখেন। উদ্ভুত পরিস্থিতি মোকাবিলায় সেনাবাহিনী কিভাবে দ্রুত ত্রাণ ও উদ্ধারকাজে নামবে, তাও তিনি খতিয়ে দেখেন।
সেনাবাহিনীর অতিরিক্ত ৩১ কলাম সহ মোট ৯৫ কলাম আপৎকালীন পরিস্থিতি মোকাবিলায় প্রস্তুত রাখা হয়েছে। বন্যা প্লাবিত এলাকার পরিস্থিতির ওপর সেনাবাহিনী নজর রাখছে এবং প্রশাসনের সঙ্গে নিরন্তর যোগাযোগ রেখে চলেছে। বন্যা পরিস্থিতি মোকাবিলায় ১৫২টি পর্যবেক্ষণ কেন্দ্রের ব্যবস্থা করা হয়েছে।
খুব কম সময়ের মধ্যেই ত্রাণ ও উদ্ধারকাজে নেমে পড়ার জন্য সেনাবাহিনীকে প্রস্তুত রাখা হয়েছে। বন্যা কবলিত এলাকার মানুষজনকে যাতে দ্রুত সমস্তরকম সাহায্য পৌঁছে দেওয়া যায় এবং উদ্ধার করা যায় তার জন্য সেনাবাহিনী মহড়া দিয়েছে।
CG/SS/DM
(Visitor Counter : 69
জলশক্তি মন্ত্রক
ভূগর্ভস্থ জলের স্তর পর্যবেক্ষণ
নতুন দিল্লি, ৫ অগাস্ট, ২০২১
কেন্দ্রীয় ভূগর্ভস্থ জল পর্যবেক্ষণ পর্ষদ দেশের বিভিন্ন অঞ্চলের ভূগর্ভস্থ জলের স্তর পরিমাপের কাজ চালাচ্ছে । তাদের করা পর্যবেক্ষণের বিভিন্ন তথ্য বিশ্লেষণ করে দেখা গেছে যে, দেশের ৬৮ শতাংশ ভূগর্ভস্থ জলের স্তর ৫ মিটার পর্যন্ত গভীরতায় রয়েছে । কিছু কিছু রাজ্য ও কেন্দ্রশাসিত অঞ্চলে ভূগর্ভস্থ জলের স্তর ৪০ মিটারেরও বেশি গভীরতায় অবস্থান করছে । দেশে জল সংরক্ষণ এবং জলের অপচয় রোধ করে জলের ব্যবহার সম্পর্কে সাধারণ মানুষকে সচেতন করে তুলতে প্রচারাভিযান চালানো হচ্ছে । ইতিমধ্যেই সমস্ত রাজ্য ও কেন্দ্রশাসিত অঞ্চলের সঙ্গে পরামর্শ করে সিজিডব্লুইবি ভূগর্ভস্থ জল কৃত্রিম উপায়ে পূর্ণ করার জন্য মাস্টার প্ল্যান তৈরি করেছে । এর জন্য প্রায় ৬.৭ কোটি টাকা খরচ করা হয়েছে । শহরাঞ্চলে বিভিন্ন বাড়ির ছাদে বৃষ্টির জল ধরে রাখা এবং ভূগর্ভস্থ জল সঞ্চয় বৃদ্ধিতে উৎসাহ যোগানো হয়েছে। এরজন্য সুনির্দিষ্ট পরিকল্পনাও গ্রহণ করা হয়েছে । ২০১৯ সালে কেন্দ্রীয় সরকার জলশক্তি অভিযানের সূচনা করেছে । দেশে ২৫৬টি জল সঙ্কটপূর্ণ জেলায় ভূগর্ভস্থ জলের স্তর বৃদ্ধি সহ জল সংরক্ষণের ওপর বিশেষ জোর দেওয়া হয়েছে । চলতি বছরের ২২-শে মার্চ থেকে ৩০-শে নভেম্বর পর্যন্ত দেশের গ্রাম এবং শহরাঞ্চলের সমস্ত জেলায় বৃষ্টির জল সঞ্চয়ের ওপর জোর দিয়েছে জলশক্তি মন্ত্রক । এরজন্য দেশব্যাপী প্রচারও চালানো হচ্ছে ।
লোকসভায় আজ এক প্রশ্নের লিখিত উত্তরে একথা জানিয়েছেন জলশক্তি ও খাদ্য প্রক্রিয়াকরণ মন্ত্রকের প্রতিমন্ত্রী শ্রী প্রহ্লাদ সিং প্যাটেল ।
CG/SS/RAB
(Visitor Counter : 648
জাহাজচলাচলমন্ত্রক
দেশের বন্দরগুলির আধুনিকীকরণ
নয়াদিল্লি, ১ আগস্ট ২০২৩
কেন্দ্রীয় বন্দর, জাহাজ চলাচল ও জলপথ পরিবহণ মন্ত্রকের ‘সাগরমালা’ প্রকল্পের মাধ্যমে দেশের ৭,৫০০ কিলোমিটার দীর্ঘ উপকূল এলাকা এবং ১৪,৫০০ কিলোমিটার জলপথের আধুনিকীকরণ করা হচ্ছে। ‘সাগরমালা’ প্রকল্পে প্রায় ৫.৫৪ লক্ষ কোটি টাকা ব্যয়ে ৮০০টির বেশি প্রকল্প হাতে নেওয়া হয়েছে। প্রকল্পের আওতায় রয়েছে দেশের বন্দরগুলির আধুনিকীকরণ।
সবক’টি ‘সাগরমালা’ প্রকল্প বিভিন্ন সংস্থা রূপায়িত করছে। সেইসঙ্গে, এই প্রকল্পগুলির আর্থ-সামাজিক  এবং পরিবেশগত দিকও পর্যালোচনা করে দেখা হচ্ছে। পাশাপাশি, প্রকল্প রূপায়ণের মাধ্যমে উপকূল এলাকায় বসবাসরত মানুষের জীবনযাত্রার মানোন্নয়নও করা হচ্ছে।
প্রায় ৪৬১ কোটি টাকা ব্যয়ে পশ্চিমবঙ্গের শ্যামাপ্রসাদ মুখার্জি বন্দরে বিভিন্ন আধুনিকীকরণ প্রকল্প রূপায়িত করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় বন্দর, জাহাজ চলাচল ও জলপথ পরিবহণ মন্ত্রী শ্রী সর্বানন্দ সোনোয়াল।
CG/MP/DM/
(Visitor Counter : 24
প্রধানমন্ত্রীরদপ্তর
গন্তব্য উত্তরাখন্ড : বিনিয়োগকারি সম্মেলন, ২০১৮-তে প্রধানমন্ত্রীর ভাষন
নয়াদিল্লি, ০৮ অক্টোবর, ২০১৮
প্রধানমন্ত্রী শ্রী নরেন্দ্র মোদী রবিবার  দেরাদুনে “গন্তব্য উত্তরাখন্ড : বিনিয়োগকারি সম্মেলন, ২০১৮-তে” প্রধানমন্ত্রীর ভাষন দেন।
তিনি বলেন, ভারত এখন দ্রুত পরিবর্তনের মধ্য দিয়ে চলেছে। আগামী দশকগুলিতে ভারত বিশ্বজুড়ে বিকাশের ক্ষেত্রে এক অন্যতম চালিকাশক্তি হয়ে উঠবে বলে সর্বত্র স্বীকৃতি পাচ্ছে। ভারতে আর্থিক সংস্কারের ও তার পরিমান অভূতপূর্ব। এ প্রসঙ্গে, শ্রী মোদী বলেন, সহজে ব্যবসা-বাণিজ্য করার ক্রমতালিকায় ভারত ৪২ ধাপ উপরে উঠে এসেছে। কর ক্ষেত্রে বিভিন্ন সংস্কারের কথা উল্লেখ করে প্রধানমন্ত্রী বলেন, দেউলিয়া ও ঋণ পরিশোধে অক্ষমতা বিধি সহজে ব্যবসা-বাণিজ্য করার অনুকূল পরিস্হিতির সৃষ্টি করেছে।
প্রধানমন্ত্রী আরও বলেন, স্বাধীনোত্তরকালে অভিন্ন পণ্য ও পরিষেবা করের  রূপায়ণ, কর ক্ষেত্রে সবচেয়ে বড় সংস্কার। এই কর ব্যবস্হা দেশকে ‘এক-বাজারে’ পরিণত করতে এবং কর-সংগ্রহ বাড়াতে সাহায্য করেছে বলেও তিনি মন্তব্য করেন।
পরিকাঠামো ক্ষেত্রে দ্রুত অগ্রগতি হচ্ছে উল্লেখ করে প্রধানমন্ত্রী বলেন, সড়ক-নির্মাণ, রেললাইন স্হাপন, নতুন মেট্রোরেল পরিষেবা, উচ্চগতি সম্পন্ন রেল প্রকল্প এবং ডেটিকেটেড ফ্রেইট করিডর নির্মাণের কাজ জোরকদমে এগিয়ে চলেছে। তিনি অ-সামরিক বিমান পরিবহন ক্ষেত্রে অগ্রগতির পাশাপাশি সাধারণ মানুষের স্বার্থে আবাসন, বিদ্যুৎ, দূষণমুক্ত জ্বালানি, স্বাস্হ্য ও ব্যাঙ্কিং পরিষেবা পৌঁছে দেওয়ার কথাও বিশদে উল্লেখ করেন। তিনি বলেন, সদ্য চালু হওয়া ‘আয়ুষ্মান ভারত’ কর্মসূচি টিয়ার টু এবং টিয়ার থ্রি শহরগুলিতে চিকিৎসা পরিকাঠামো ব্যবস্হার উন্নতি ঘটাবে।
প্রধানমন্ত্রী বলেন, ‘নতুন ভারত’ বিনিয়োগের এক উপযুক্ত গন্তব্য এবং ‘গন্তব্য উত্তরাখন্ড’- এই নীতিকেই প্রতিফলিত করে। উত্তরাখন্ডে বিনিয়োগকারিদের স্বার্থে যে সমস্ত পদক্ষেপ গ্রহণ করা হয়েছে তার কথা উল্লেখ শ্রী মোদী এই রাজ্যে যোগাযোগ ব্যবস্হার মানোন্নয়নের জন্য সব মরশুমের উপযোগী চারধাম সড়ক প্রকল্প এবং ঋষিকেশ- কর্ণপ্রয়াগ রেল লাইন প্রকল্পে অগ্রগতির কথা তুলে ধরেন। পর্যটন ক্ষেত্রেও এই রাজ্যের বিপুল সম্ভাবনা রয়েছে বলে শ্রী মোদী অভিমত প্রকাশ করেন।
প্রধানমন্ত্রী খাদ্য প্রক্রিয়াকরণ এবং পুননর্বীকরণযোগ্য শক্তি ক্ষেত্রে যে সমস্ত উদ্যোগ নেওয়া হচ্ছে, তার কথাও উল্লেখ করেন। ‘মেক ইন ইন্ডিয়া’ উদ্যোগে বিভিন্ন সাফল্যেরও তিনি উল্লেখ করেন।
CG/BD/NS/…
(Visitor Counter : 77
শিল্পওবাণিজ্যমন্ত্রক
কেন্দ্রীয় মন্ত্রিসভা ইনিশিয়াল পাবলিক অফারের মাধ্যমে স্টক এক্সচেঞ্জে এক্সপোর্ট ক্রেডিট গ্যারান্টি কর্পোরেশন লিমিটেড-এর তালিকা ভুক্তির অনুমোদন দিয়েছে
নতুন দিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে অর্থনীতি বিষয়ক ক্যাবিনেট কমিটি এক্সপোর্ট ক্রেডিট গ্যারান্টি কর্পোরেশন লিমিটেড -কে সেবি’র  বিধি ২০১৮-র আওতায় ইনিশিয়াল পাবলিক অফার -র মাধ্যমে স্টক এক্সচেঞ্জে তালিকাভুক্ত করার অনুমোদন দিয়েছে।
ইসিজিসি লিমিটেড হলো কেন্দ্রীয় সরকারের একটি সম্পূর্ণ মালিকানাধীন কেন্দ্রীয় রাষ্ট্রায়ত্ত সংস্থা। এই সংস্থা রপ্তানি ক্ষেত্রে প্রতিযোগিতামূলক উন্নতির লক্ষ্যে নির্দিষ্ট পরিষেবা দিয়ে থাকে। ২০২৫-২৬ সালের মধ্যে এই সংস্থার সর্বোচ্চ ঋণ ১ লক্ষ কোটি টাকা থেকে বেড়ে ২.০৩ লক্ষ কোটি টাকায় দাঁড়াবে।
ইসিজিসি লিমিটেড স্টক এক্সচেঞ্জে তালিকাভুক্তি হওয়ার সংস্থার প্রকৃত মূল্য নির্ধারিত হবে, সংস্থার ইক্যুইটি শেয়ারে জনসাধারণের অংশগ্রহণকে উৎসাহিত করবে, ‘সাধারণ মানুষের মালিকানা’ বিষয়ে প্রচার চালাবে এবং স্বচ্ছতা ও বৃহত্তর দায়বদ্ধতার মাধ্যমে কর্পোরেট সংস্থা হিসেবে পরিচালিত হবে।
এর ফলে ইসিজিসি বাজার থেকে বা আইপিও বা পরবর্তী ফলো-অন পাবলিক অফার -এর মাধ্যমে নতুন মূলধন সংগ্রহ করতে পারবে। বিনিয়োগ থেকে প্রাপ্ত অর্থ সামাজিক ক্ষেত্রে একাধিক প্রকল্পে খরচ করা হবে।
CG/SS/SKD/
(Visitor Counter : 106
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তরের উদ্ভাবনী যাত্রা, উদ্যোক্তা এবং ইনকিউবেশন বিষয়ে প্রতিবেদন পেশ
নতুন দিল্লি, ১০ সেপ্টেম্বর, ২০২০
এই সপ্তাহের শুরুতে একটি অনলাইন অনুষ্ঠানে বিজ্ঞান ও প্রযুক্তি বিভাগের সচিব অধ্যাপক আশুতোষ শর্মা জাতীয় বিজ্ঞান ও প্রযুক্তি উদ্যোক্তা উন্নয়ন বোর্ডের অন্তর্গত উদ্ভাবন, উদ্যোক্তা এবং ইনকিউবেশন বিষয় সম্পর্কিত একটি প্রতিবেদন প্রকাশ করেছেন। জাতীয় বিজ্ঞান এবং প্রযুক্তি উদ্যোক্তা উন্নয়ন বোর্ডের মাধ্যমে একটি শক্তিশালী ইনকিউবেশন নেটওয়ার্কের সাহায্যে নতুন করে শুরু হওয়া ইকো সিস্টেম গড়ে তোলার ক্ষেত্রে বিজ্ঞান ও প্রযুক্তি দপ্তর গুরুত্বপূর্ণ ভূমিকা পালন করে থাকে। প্রতিবেদনে বিজ্ঞান ও প্রযুক্তি বিভাগের ৫ বছরের কার্যক্রম তুলে ধরা হয়েছে।
জাতীয় বিজ্ঞান ও প্রযুক্তি উদ্যোক্তা উন্নয়ন বোর্ডের প্রধান ডঃ অনিতা গুপ্ত জানিয়েছেন, উচ্চ শিক্ষা প্রতিষ্ঠানে উদ্ভাবনী চিন্তাভাবনার মাধ্যমে বিভিন্ন উদ্যোগকে সমর্থন যোগানো হয়েছে এবং ইনকিউবেশন কার্যকলাপকে এগিয়ে নিয়ে যেতে যথাযথ সাহায্য করা হয়েছে। বিগত ৫ বছরে বিজ্ঞান ও প্রযুক্তি দপ্তর এবং জাতীয় বিজ্ঞান ও প্রযুক্তি উদ্যোক্তা উন্নয়ন বোর্ড যৌথভাবে এই প্রয়াস চালিয়েছে। স্টার্টআপ ইন্ডিয়ার মতো জাতীয় উদ্যোগের সঙ্গে যুক্ত হয়ে জাতীয় বিজ্ঞান ও প্রযুক্তি উদ্যোক্তা উন্নয়ন বোর্ড 'ন্যাশনাল ইনিশিয়েটিভ ফর ডেভলপিং অ্যান্ড হারনেসিং ইনোভেশন' -এর কাজ এগিয়ে নিয়ে যাওয়া হয়েছে। বিজ্ঞান ও প্রযুক্তি দপ্তর নির্মিত ৫৫৩টি ইনকিউবেটর নেটওয়ার্কের আওতায় ৩,৬৮১টি স্টার্টআপকে নিয়ে আসা হয়েছে। এই প্রতিবেদনে বিভিন্ন স্টার্টআপ সংস্থায় সহযোগিতা প্রদান এবং যৌথভাবে মূলধন বিনিয়োগের বিষয়ে তুলে ধরা হয়েছে। উচ্চ শিক্ষা প্রতিষ্ঠানে প্রযুক্তিগত শক্তি বৃদ্ধি এবং ইনকিউবেশন নেওয়ার্কের মাধ্যমে স্টার্টআপগুলির সুবিধা প্রদানের বিভিন্ন দিক ব্যাখ্যা করা হয়েছে। কোভিড-১৯ এর জেরে মহামারীর সময় জাতীয় বিজ্ঞান ও প্রযুক্তি উদ্যোক্তা উন্নয়ন বোর্ডের কার্যক্ষমতা আরও বৃদ্ধি করা হয়েছে। বিজ্ঞান ও প্রযুক্তি দপ্তরের ইনকিউবেটর নেটওয়ার্ক এবং তার আওতাধীন স্টার্টআপ সংস্থাগুলির কার্যক্ষমতা বাড়ানো হয়েছে। এমন কি এই সঙ্কটময় সময়ে স্বাস্থ্যের মতো গুরুত্বপূর্ণ বিষয়ে বিভিন্ন সমস্যা সমাধানে একাধিক উদ্যোগ নেওয়া হয়েছে।
(CG/SS/SKD
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলিকে ২১ কোটির বেশি টিকার ডোজ দেওয়া হয়েছে
রাজ্য ও কেন্দ্রশাসিত অঞ্চলগুলির কাছে ১.৬ কোটির বেশি টিকা রয়েছে
নয়াদিল্লী, ২২ মে, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে। রাজ্য ও কেন্দ্রশাসিত অঞ্চলগুলি চাইলে নিজেরাও কোভিড টিকা সংগ্রহ করতে পারে।
কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে। বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২১,৩৩,৭৪,৭২০টি টিকার ডোজ রাজ্য ও কেন্দ্রশাসিত অঞ্চলগুলিকে দিয়েছে। এরমধ্যে খরচ হয়েছে ১৯,৭৩,৬১,৩১১ টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ১,৬০,১৩,৪০৯ টি টিকার ডোজ আছে। আগামী ৩ দিনে ২,৬৭,১১০ টি টিকার ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
CG/CB/NS
(